Aquesta vesprada tindrà lloc a Alaquàs la conferència-col·loqui "Ser dona al sud"
01/03/2005 14:51:00

# Aquesta vesprada tindrà lloc a Alaquàs la conferència-col·loqui "Ser dona al sud"

*   01/03/2005 14:51:00
*   [Imprimir](#)
*   Compartir
*    https://www.alaquas.org/documento.asp?id\_do=9548

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9548%2F0&title=Ajuntament%20d%27Alaqu%C3%A0s.%20Premsa.Aquesta%20vesprada%20tindr%C3%A0%20lloc%20a%20Alaqu%C3%A0s%20la%20confer%C3%A8ncia-col%C2%B7loqui%20%22Ser%20dona%20al%20sud%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9548/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9548/9548_Form_4.jpg)](https://www.alaquas.org/ficheros/documentos/2005/2/9548/9548_Form_10.jpg "<a href='https://www.alaquas.org/ficheros/documentos/2005/2/9548/9548_Form_10.jpg' target=_blank><i class='fa fa-external-link' aria-hidden='true'></i>.Aquesta vesprada tindrà lloc a Alaquàs la conferència-col·loqui \"Ser dona al sud\"</a>")

Aquesta activitat s'inclou dins de la programació cultural organitzada per l'Ajuntament d'Alaquàs per tal de commemorar el 8 de Març

L'Ajuntament d'Alaquàs ha posat en marxa un any més una programació cultural per tal de commemorar el 8 de Març, Dia Internacional de la Dona. L'objectiu d'aquesta iniciativa és reivindicar i posar de manifest, una vegada més, la situació de les dones en la societat actual. Enguany, sota el lema "Canvia de canal. La igualtat és feina de tots i totes", es vol destacar la necessitat de col·laborar conjuntament per tal d'aconseguir una societat més justa.

La primera de les activitats organitzades tindrà lloc aquesta vesprada. A les 18 hores a l'Aula de Cultura del Centre Cultural l'Olivar tindrà lloc la conferència col·loqui "Ser dona al sud" en la què es tractaran les vivències de les dones treballadores de la República Dominicana.

L'acte començarà amb la projecció d'un documental relacionat amb les dones treballadores a les "maquiles" de Nicaragua. Les "maquiles" son centres de producció, generalment localitzats en països empobrits, com a resultat de decisions estratègiques per part de les empreses amb la finalitat de què els costos de producció siguen menors.

El fenòmen de les "maquiles" als països del Sud es caracteritzen per ser una inversió estrangera que subcontrata a empreses locals per a la producció d'una part de l'activitat industrial destinada a l'exportació, buscar la reducció dels costos de producció a través de l'obtenció d'avantatges fiscals oferts als governs on es radiquen i a utilitzar mà d'obra barata i que ve sotmesa a la violació de tots els drets humans i laborals.

A continuació intervindrà Vitalina Pietrobiasi, que explicarà la situació dels haitians que emigren a la República Dominicana, fugint de la fam i la inestabilitat política i social del seu país i arriben a la República Dominicana en situació irregular i fent front a una vida de subsistència. Tambè donarà el seu testimoni com a dona treballadora, Bernardina Sosa que és una dona que treballa a una "maquila" de la zona franca de San Pedro Macorís.